René Pottier
Rene Potje (; 5. jun 1879 — 25. januar 1907), bio je francuski profesionalni biciklista od 1904. do 1907. godine, te pobednik Tur de Fransa 1906. godine.

Karijera 

Potje je počeo amaterski da se bavi biciklizmom 1903. godine, kada je završio drugi na nacionalnom šampionatu za amatere.

1905. završio je drugi na trci Bordo - Pariz i na Pariz - Rubeu, nakon čega je vozio svoj prvi Tur de Frans. Na prvoj etapi je završio treći, a na etapi 2, završio je na drugom mestu. Zbog povrede morao je da se povuče tokom treće etape. Potje je te godine osvojio nezvaničnu brdsku klasifikaciju.

1906. osvojio je treće mesto na Pariz - Rubeu, a zatim je osvojio trku 24 časa na Velodromu. Na Tur de Fransu, Potje je pobedio na pet etapa. Na trećoj etapi, na usponu Kol de Balon, Potje je prošao prvi drugu godinu zaredom, osvojivši etapu sa četiri minuta prednosti. pobedio je i na etapama 2, 4, 5 i 13 i osvojio trku. Osvojio je takođe nezvaničnu brdsku klasifijaciju, za koju se nije dodeljivala nagrada.

Smrt 

Potje je izvršio samoubistvo 25. januara 1907. obesivši se za bicikl, nakon što je čuo da mu je žena našla ljubavika dok je on bio na Turu.

Degranž, gazda Tura, za uspomenu na Potjea, podigao mu je Stelu na vrhu uspona Balon d'Alkas.

Spoljašnje veze 

 Profil na biciklističkoj arhivi

Francuski biciklisti
Samoubice
Pobjednici Tour de Francea